stanford-oval/wikipedia huggingface dataset:
คาโอะ นิ เดไน คาชิวาดะซัง โตะ คาโอะ นิ เดรุ โอตะคุง
การตีพิมพ์

เขียนและวาดภาพโดย Fuyu Azuma, คาโอะ นิ เดไน คาชิวาดะซัง โตะ คาโอะ นิ เดรุ โอตะคุง เริ่มต้นใน Dragon Dragon Age ของ Niconico Seiga เมื่อวันที่ 22 มิถุนายน พ.ศ. 2561 โดยเว็บไซต์ได้เปลี่ยนชื่อเป็น Dra Dra Sharp# ในเดือนธันวาคม พ.ศ. 2561 มังงะเรื่องนี้จบในวันที่ 9 มิถุนายน พ.ศ. 2566 ฟูจิมิโชโบได้รวบรวมบทต่าง ๆ ไว้เป็นเล่มทังโกบงจำนวน 10 เล่ม โดยวางจำหน่ายตั้งแต่วันที่ 7 ธันวาคม พ.ศ. 2561 ถึงวันที่ 7 กรกฎาคม พ.ศ. 2566 วิดีโอโปรโมตแอนิเมชันโดย Seven Arcs เผยแพร่เมื่อวันที่ 3 ตุลาคม พ.ศ. 2565 โดย Yui Kinoshita ทำหน้าที่กำกับ, ดูแล, ออกแบบตัวละคร และเขียนสตอรี่บอร์ดสำหรับวิดีโอโปรโมต ส่วน Risa Yoshida ทำหน้าที่เป็นผู้กำกับแอนิเมชั่น
มังงะภาคแยกที่วาดภาพประกอบโดยอาซึมะ ชื่อว่า คาโอะ นิ เดไน คาชิวาดะซัง โตะ คาโอะ นิ เดรุ โอตะคุง+ (顔に出ない柏田さんと顔に出る太田君+, Kao ni Denai Kashiwada-san to Kao ni Deru Ōta-kun+), เริ่มลงตีพิมพ์บนเว็บไซต์เดียวกันเมื่อวันที่ 13 ตุลาคม พ.ศ. 2566 ณ วันที่ 9 พฤษภาคม พ.ศ. 2567 ได้มีการวางจำหน่ายเล่มเดียวแล้ว
การตีพิมพ์ > จำนวนเล่ม

| # | วันที่ออกจำหน่าย | ISBN |
| --- | --- | --- |
| 1 |  7 ธันวาคม พ.ศ. 2561 | 978-4-04-072977-0 |
| 2 |  9 กรกฎาคม พ.ศ. 2562 | 978-4-04-073256-5 |
| 3 |  9 ธันวาคม พ.ศ. 2562 | 978-4-04-073423-1 |
| 4 |  9 กรกฎาคม พ.ศ. 2563 | 978-4-04-073709-6 |
| 5 |  9 ธันวาคม พ.ศ. 2563 | 978-4-04-073903-8 |
| 6 |  9 กรกฎาคม พ.ศ. 2564 | 978-4-04-074165-9 |
| 7 |  9 ธันวาคม พ.ศ. 2564 | 978-4-04-074340-0 |
| 8 |  8 กรกฎาคม พ.ศ. 2565 | 978-4-04-074591-6 |
| 9 |  9 ธันวาคม พ.ศ. 2565 | 978-4-04-074780-4 |
| 10 |  7 กรกฎาคม พ.ศ. 2566 | 978-4-04-075073-6 |
การตีพิมพ์ > จำนวนเล่ม > คาโอะ นิ เดไน คาชิวาดะซัง โตะ คาโอะ นิ เดรุ โอตะคุง+

| # | วันที่ออกจำหน่าย | ISBN |
| --- | --- | --- |
| 1 |  9 พฤษภาคม พ.ศ. 2567 | 978-4-04-075429-1 |
| 2 |  9 เมษายน พ.ศ. 2568 | 978-4-04-075863-3 |
การตีพิมพ์ > อนิเมะ

มีการประกาศสร้างซีรีส์อนิเมะโทรทัศน์เมื่อวันที่ 14 มีนาคม พ.ศ. 2568 ซีรีส์เรื่องนี้จะผลิตโดยสตูดิโอโพลอน และกำกับโดย โทโมฮิโระ คามิทานิ โดยมี มิจิโกะ โยโกเตะ เป็นผู้เขียนบท นาโอโตะ นากามูระ ออกแบบตัวละครและดำรงตำแหน่งหัวหน้าผู้กำกับแอนิเมชัน และยูการิ ฮาชิโมโตะและเท็ตสึยะ ชิตาระเป็นผู้แต่งเพลงประกอบ มีกำหนดฉายในปี พ.ศ. 2568
แหล่งข้อมูลอื่น

เว็บไซต์ทางการ ที่ Niconico Seiga (ในภาษาญี่ปุ่น)
ดาบพิฆาตอสูร: ภาคปราสาทไร้ขอบเขต

| ดาบพิฆาตอสูร: ภาคปราสาทไร้ขอบเขต |
| --- | --- |

คันจิ: 劇場版「鬼滅の刃」無限城編

เฮ็ปเบิร์นปรับปรุง: Gekijō-ban Kimetsu no Yaiba: Mugen-jō-hen
 
 
กำกับ: ฮารูโอะ โซโตซากิ
บทภาพยนตร์: ยูโฟเทเบิล
สร้างจาก: ดาบพิฆาตอสูร โดย โคโยฮารุ โกโตเกะ
อำนวยการสร้าง: อากิฟุมิ ฟูจิโอะ มาซาโนริ มิยาเกะ ยูมะ ทาคาฮาชิ
นักแสดงนำ: นัตสึกิ ฮานาเอะ อาการิ คิโต โยชิตสึงุ มัตสึโอกะ ฮิโระ ชิโมโนะ ซาโตชิ ฮิโนะ
กำกับภาพ: ยูอิจิ เทราโอ
ตัดต่อ: มานาบุ คามิโนะ
ดนตรีประกอบ: ยูกิ คาจิอุระ โก ชิอินะ
บริษัทผู้สร้าง: Ufotable Aniplex Toho Crunchyroll 
ผู้จัดจำหน่าย: Aniplex, Toho (ประเทศญี่ปุ่น) Sony Pictures Releasing (ระหว่างประเทศ)
วันฉาย:   18 กรกฎาคม ค.ศ. 2025 (2025-07-18) (ประเทศญี่ปุ่น) 
ประเทศ: ญี่ปุ่น
ภาษา: ญี่ปุ่น
ดาบพิฆาตอสูร: ภาคปราสาทไร้ขอบเขต (ญี่ปุ่น: 劇場版 鬼滅の刃 無限城編, โรมาจิ: Gekijō-ban Kimetsu no Yaiba: Mugen-jō-hen) เป็นภาพยนตร์อนิเมะดาร์กแฟนตาซีแนวแอ็กชันจากประเทศญี่ปุ่นที่กำลังจะเข้าฉาย อ้างอิงจากเนื้อเรื่อง "ปราสาทไร้ขอบเขต" ในมังงะเรื่อง ดาบพิฆาตอสูร ซึ่งตีพิมพ์ระหว่างปี พ.ศ. 2559–2563 โดย โคโยฮารุ โกโตเกะ
ภาพยนตร์เรื่องนี้เป็นภาคต่อโดยตรงของดาบพิฆาตอสูร ซีซัน 4 ซึ่งเป็นซีรีส์อนิเมะทางโทรทัศน์ของชื่อเดียวกัน เรื่องราวติดตามนักล่าอสูร คามาโดะ ทันจิโร่  ในภารกิจโค่นล้มคิบุตสึจิ มุซัน  ต้นตอของเหล่าอสูร โดยได้รับความช่วยเหลือจากหน่วยพิฆาตอสูรทั้งหมด ทันจิโร่และเพื่อน ๆ ต้องฝ่าฟันปราสาทอนันต์ อาณาเขตของมุซัน เพื่อกำจัดเขาให้สิ้นซาก
Aniplex และ Toho มีกำหนดฉายภาพยนตร์ในประเทศญี่ปุ่นวันที่ 18 กรกฎาคม พ.ศ. 2568 ขณะที่ในอเมริกาเหนือ Crunchyroll จะจัดจำหน่ายผ่าน Sony Pictures Releasing ในวันที่ 12 กันยายน พ.ศ. 2568
เนื้อเรื่องย่อ

คามาโดะ ทันจิโร่ เด็กหนุ่มที่เข้าร่วมหน่วยพิฆาตอสูรเพื่อไล่ล่าเหล่าอสูร หลังจากที่น้องสาวของเขา คามาโดะ เนซึโกะ ถูกเปลี่ยนเป็นอสูร
ขณะที่สมาชิกหน่วยพิฆาตอสูรและเหล่าเสาหลักกำลังเข้ารับการฝึกฝนเพื่อเสริมความแข็งแกร่งใน การฝึกเสาหลัก เพื่อเตรียมตัวสำหรับศึกใหญ่กับเหล่าอสูร คิบุตสึจิ มุซัน ก็ปรากฏตัวที่คฤหาสน์อุบุยาชิกิ ทันจิโร่และเหล่าเสาหลักรีบรุดไปยังสำนักงานใหญ่ แต่กลับถูกดึงลงไปในสถานที่ลึกลับโดยฝีมือของมุซัน
ปลายทางที่พวกเขาตกลงไปคือ ปราสาทไร้ขอบเขต ฐานที่มั่นของเหล่าอสูร และสนามรบสุดท้ายระหว่างหน่วยพิฆาตอสูรกับเหล่าอสูรก็ได้เริ่มต้นขึ้น
รายชื่อนักพากย์

ดูเพิ่ม: รายชื่อตัวละครในดาบพิฆาตอสูร
รายชื่อนักพากย์ตามลำดับการให้เครดิต
นัตสึกิ ฮานาเอะ พากย์เป็น คามาโดะ ทันจิโร่ (竈門 炭治郎, Kamado Tanjirō)
อาการิ คิโต พากย์เป็น คามาโดะ เนซึโกะ (竈門 禰豆子, Kamado Nezuko)
ฮิโระ ชิโมโนะ พากย์เป็น อากาสึมะ เซ็นอิตสึ (我妻 善逸, Agatsuma Zenitsu)
โยชิตสึงุ มัตสึโอกะ พากย์เป็น ฮาชิบิระ อิโนะสึเกะ (嘴平 伊之助, Hashibira Inosuke)
เรนะ อูเอดะ พากย์เป็น ทสึยุริ คานาโอะ (栗花落 カナヲ, Tsuyuri Kanao)
โนบูฮิโกะ โอกาโมโตะ พากย์เป็น ชินาซุกาวะ เก็นยะ (不死川 玄弥, Shinazugawa Gen'ya)
ทากาฮิโระ ซากูราอิ พากย์เป็น โทมิโอกะ กิยู (富岡 義勇, Tomioka Giyū)
คัตสึยูกิ โคนิชิ พากย์เป็น อุซุย เท็นเง็น ฝ (宇髄 天元, Uzui Tengen)
เค็งโงะ คาวานิชิ พากย์เป็น โทคิโตะ มุอิจิโร่ (時透 無一郎, Tokitō Muichirō)
ซาโอริ ฮายามิ พากย์เป็น โคโจ ชิโนบุ (胡蝶 しのぶ, Kochō Shinobu)
เค็นอิจิ ซูซูมูระ พากย์เป็น อิงุโระ โอบาไน (伊黒 小芭内, Iguro Obanai)
โทโมกาซุ เซกิ พากย์เป็น ชินาซุกาวะ ซาเนมิ (不死川 実弥, Shinazugawa Sanemi)
คานะ ฮานาซาวะ พากย์เป็น คันโรจิ มิตสึริ (甘露寺 蜜璃, Kanroji Mitsuri)
โทโมกาซุ ซูงิตะ พากย์เป็น ฮิเมจิมะ เกียวเม (悲鳴嶼 行冥, Himejima Gyōmei)
กำหนดฉาย > ฉายในโรงภาพยนตร์

ภาพยนตร์มีกำหนดเข้าฉายในญี่ปุ่นโดย Toho ในวันที่ 18 กรกฎาคม พ.ศ. 2568 ขณะที่ Aniplex และ Crunchyroll จะจัดจำหน่ายภาพยนตร์ในตลาดต่างประเทศผ่าน Sony Pictures Releasing ภาพยนตร์มีกำหนดฉายในโรงภาพยนตร์ 443 แห่งทั่วประเทศญี่ปุ่น และเป็นภาคแรกของภาพยนตร์ไตรภาคที่วางแผนไว้
กำหนดฉาย > การตลาด

Ufotable สตูดิโอผู้ผลิตภาพยนตร์ได้ร่วมมือกับ เมเจอร์ลีกเบสบอล ปล่อยภาพยนตร์สั้นเพื่อโปรโมตภาพยนตร์และซีรีส์ รวมถึงการแข่งขันเปิดฤดูกาลของ เมเจอร์ลีกเบสบอล ฤดูกาล 2025 ระหว่างทีม Los Angeles Dodgers และ Chicago Cubs ที่ โตเกียวโดม ในวันที่ 18 มีนาคม โดยในภาพยนตร์สั้นดังกล่าว โฮจู โอตสึกะ ให้เสียงบรรยายเป็น ซาคอนจิ อุโรโคดากิ (鱗滝 左近次, Urokodaki Sakonji) ตัวละครจากซีรีส์ และเล่าเรื่องราวเกี่ยวกับประวัติของกีฬาเบสบอลและซีรีส์เรื่องนี้
นอกจากนี้ Toho ยังเตรียมปล่อยเวอร์ชันพิเศษที่ตัดต่อใหม่ของทั้งซีรีส์เข้าฉายในโรงภาพยนตร์ญี่ปุ่นตั้งแต่วันที่ 4 เมษายน พ.ศ. 2568
แหล่งข้อมูลอื่น

เว็บไซต์ทางการ (ในภาษาญี่ปุ่น)
ดาบพิฆาตอสูร: ภาคปราสาทไร้ขอบเขต ที่อินเทอร์เน็ตมูวีเดตาเบส
เจ้าชายมีแกล ดยุกแห่งบรากังซา

เจ้าชายมีแกล ดยุกแห่งบรากังซา ทรงเป็นพระราชโอรสพระองค์เดียวใน พระเจ้ามีแกลแห่งโปรตุเกส และ เจ้าหญิงอาเดิลไฮท์แห่งเลอเวินชไตน์-แวร์ทไฮม์-โรเซินแบร์ค ทรงดำรงพระอิสริยยศเป็น ดยุกแห่งบรากันซา ทรงเสกสมรสกับ เจ้าหญิงเอลีซาเบ็ทแห่งทวร์นและทัคซิส (พ.ศ. 2403 -  พ.ศ. 2424) และ  เจ้าหญิงมาเรีย เทเรซาแห่งโลเวนสไตน์-เวิร์ทไฮม์-โรเซนเบิร์ก มีพระบุตร 9 พระองค์ เป็นพระโอรส 1 พระองค์ พระธิดา 8 พระองค์
วชิราวุธวิทยาลัย

| วชิราวุธวิทยาลัย ในพระบรมราชูปถัมภ์ |
| --- | --- |
Vajiravudh College
ที่ตั้ง

197 ถนนราชวิถี แขวงดุสิต เขตดุสิต กรุงเทพมหานคร
ข้อมูล
ประเภท: โรงเรียนประจำชายล้วน โรงเรียนเอกชน
สถาปนา: 29 ธันวาคม พ.ศ. 2453; 114 ปีก่อน (2453-12-29)
ผู้ก่อตั้ง: พระบาทสมเด็จพระมงกุฎเกล้าเจ้าอยู่หัว
หน่วยงานกำกับ: สำนักงานคณะกรรมการส่งเสริมการศึกษาเอกชน
รหัส: 1110100022
ผู้บังคับการ: เกียรติคุณ ชาติประเสริฐ
ระดับปีที่จัดการศึกษา: ประถมศึกษาปีที่ 4–มัธยมศึกษาปีที่ 6
จำนวนนักเรียน: 983 คน (กุมภาพันธ์ 2565)
เพลง: เพลงมหาวชิราวุธราชสดุดี
เว็บไซต์: www.vajiravudh.ac.th
วชิราวุธวิทยาลัย ในพระบรมราชูปถัมภ์ เป็นโรงเรียนประจำชายล้วน สถาปนาขึ้นโดยพระบาทสมเด็จพระมงกุฎเกล้าเจ้าอยู่หัว ในรัชสมัยพระบาทสมเด็จพระปกเกล้าเจ้าอยู่หัว พระองค์ได้มีพระบรมราชโองการให้รวมโรงเรียนมหาดเล็กหลวง กรุงเทพ และโรงเรียนราชวิทยาลัยเข้าด้วยกัน โดยให้นักเรียนย้ายมาเรียนรวมกันที่โรงเรียนมหาดเล็กหลวงกรุงเทพ พร้อมทั้งได้พระราชทานนามโรงเรียนขึ้นใหม่ว่า “วชิราวุธวิทยาลัย” เพื่อเป็นพระบรมราชานุสรณ์ของพระบาทสมเด็จพระมงกุฎเกล้าเจ้าอยู่หัว
วชิราวุธวิทยาลัยมีตึกที่พักนักเรียน เรียกว่า "คณะ" เป็นเสมือนบ้านของนักเรียน แบ่งออกเป็น 2 ฝั่ง คือ คณะเด็กโต สำหรับนักเรียนชั้นมัธยม แบ่งออกเป็น 6 คณะ คือ คณะผู้บังคับการ คณะดุสิต คณะจิตรลดา คณะพญาไท คณะจงรักภักดี คณะศักดิ์ศรีมงคล ส่วนคณะเด็กเล็กสำหรับนักเรียนชั้นประถม แบ่งออกเป็น 3 คณะ คือ คณะสนามจันทร์ คณะนันทอุทยาน และ คณะสราญรมย์ นอกจากนี้ ทางโรงเรียนยังส่งเสริมให้นักเรียนได้เล่นกีฬาต่าง ๆ เช่น รักบี้ฟุตบอล แบดมินตัน และสควอต นอกจากนี้ ยังมีการจัดการแข่งขันรักบี้ประเพณีกับมาเลย์ คอลเลจ (Malay College Kuala Kangsar) จากประเทศมาเลเซีย เป็นประจำทุก ๆ ปีและยังมีการแข่งกีฬาภายในโรงเรียนของแต่ละคณะอีกด้วย
ปัจจุบัน ดำเนินการสอนในระดับชั้นประถมศึกษาปีที่ 4 ถึงมัธยมศึกษาปีที่ 6 ตั้งอยู่ที่ ถนนราชวิถี แขวงดุสิต เขตดุสิต กรุงเทพมหานคร
อาคารเรียน

อาคารเรียน พระบาทสมเด็จพระมงกุฏเกล้าเจ้าอยู่หัว ทรงพระกรุณาโปรดเกล้าฯ พระราชทานกำเนิดโรงเรียนมหาดเล็กหลวง โดยพระราชทานที่ดินและพระราชทรัพย์ส่วนพระองค์ เพื่อใช้ในการก่อสร้างอาคารต่าง ๆ ซึ่งลักษณะของหอประชุม หอนาฬิกา อาคารจิตรลดา และตึกขาว เป็นอาคารที่มีรูปแบบของสถาปัตยกรรมไทย ผสมผสานสถาปัตยกรรมตะวันตก โดยได้รับรางวัลอาคารอนุรักษ์ดีเด่น จากสมาคมสถาปนิกสยามในพระบรมราชูปถัมภ์ ในปี พ.ศ. 2525
อาคารเรียน > ตึกวชิรมงกุฎ

ตึกวชิรมงกุฎ เป็นตึกเรียน 2 ชั้น มีทั้งหมด 12 ห้องเรียน สร้างขึ้นโดยเงินทุนพระราชทานในพระบาทสมเด็จพระมงกุฎเกล้าเจ้าอยู่หัวและเงินสะสมของโรงเรียนในวงเงินค่าก่อสร้าง 105,900 บาท เป็นตึกทรงไทย 2 ชั้น มีมุขหน้าและมุขหลัง ที่ตอนปลายอาคารทั้งสองด้านหลังคาลดสามชั้นพร้อมช่อฟ้า ใบระกา หางหงส์ หน้าบันมุขหน้าเป็นปูนปั้นลายใบเทศ การก่อสร้างแล้วเสร็จใน พ.ศ. 2475 พระบาทสมเด็จพระปกเกล้าเจ้าอยู่หัวทรงพระกรุณาโปรดเกล้าฯ ให้พระเจ้าพี่ยาเธอ กรมขุนชัยนาทนเรนทร เสด็จแทนพระองค์ทรงเปิดตึกเรียนถาวรที่ได้พระราชทานนามว่าตึกวชิรมงกุฎ เมื่อวันอาทิตย์ที่ 26 กุมภาพันธ์ พ.ศ. 2475
อาคารเรียน > อาคารสุวัทนา

อาคารสุวัทนา เป็นอาคารเรียน 2 ชั้น ตั้งชื่อตามพระนามของพระนางเจ้าสุวัทนา พระวรราชเทวีในรัชกาลที่ 6 และเป็นพระมารดาของสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ออกแบบโดย หม่อมเจ้าโวฒยากร วรวรรณ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนินมาทรงเปิดอาคารนี้เมื่อวันที่ 12 มีนาคม พ.ศ. 2507
อาคารเรียน > อาคารประชาธิปก

สืบเนื่องจากการที่สมาคมนักเรียนเก่าวชิราวุธวิทยาลัย ในพระบรมราชูปถัมภ์ ได้ร่วมกับวชิราวุธวิทยาลัยจัดงานฉลอง 80 ปี วชิราวุธวิทยาลัยขึ้นเมื่อเดือนธันวาคม พ.ศ.2533 และได้มอบเงินรายได้จากการจัดงานจำนวนหนึ่งให้แก่โรงเรียนเป็นทุนประเดิมก่อสร้างอาคารเอนกประสงค์ เพื่อเฉลิมพระเกียรติพระบาทสมเด็จพระปกเกล้าเจ้าอยู่หัวในโอกาสพระบรมราชสมภพ ครบ 100 ปี ในวันที่ 8 พฤศจิกายน พ.ศ.2536 และเพื่อรองรับการจัดการเรียนการสอนด้านเทคโนโลยีคอมพิวเตอร์ โรงเรียนจึงได้มอบหมายให้นายโอภาส สายะเสวี สถาปนิกประจำสำนักพระราชวังเป็นผู้ออกแบบ และห้างหุ้นส่วนจำกัด แชฟ้า เป็นผู้รับเหมาก่อสร้างในวงเงินค่าจ้างเหมา 11,400,000 บาท
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานนามตึกนี้ว่า "ตึกประชาธิปก"และ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เสด็จทรงเปิดอาคารนี้ เมื่อวันที่ 6 พฤศจิกายน พ.ศ.
2536
อาคารเรียน > ตึกวชิราวุธานุสรณ์

ตึกวชิราวุธานุสรณ์ เป็นอาคารกีฬาในร่มเอนกประสงค์ (Indoor Stadium) ที่สมาคมนักเรียนเก่าวชิราวุธวิทยาลัย ในพระบรมราชูปถัมภ์ บริจาคทุนทรัพย์จากเงินรายได้การจัดงานวชิราวุธานุสรณ์ ณ พระราชอุทยานสราญรมย์ จัดสร้างขึ้นเมื่อ พ.ศ. 2514 โดยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนินทรงเปิดตึกวชิราวุธานุสรณ์นี้เมื่อวันที่ 11 กุมภาพันธ์ พ.ศ. 2514 ต่อมาใน พ.ศ. 2548 จึงได้รื้ออาคารเดิมซึ่งชำรุดทรุดโทรมลง และก่อสร้างอาคารกีฬาในร่มใหม่แทนอาคารเดิม การก่อสร้างแล้วเสร็จและเปิดใช้งานเมื่อปี พ.ศ. 2550
อาคารเรียน > อาคารเวสสุกรรมสถิต

เป็นตึก 3 ชั้นรูปทรงสถาปัตยกรรมไทยสร้างขึ้นทดแทนตึกเรียนวิชาหัตถศึกษา การก่อสร้างแล้วเสร็จใน พ.ศ. 2543 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานนามอาคารเรียนศิลปกรรมหลังใหม่นี้ว่า ‘ตึกเวสสุกรรมสถิต’ และโปรดเกล้าฯ ให้ พระบาทสมเด็จพระวชิรเกล้าเจ้าอยู่หัว ขณะดำรงพระราชอิสริยยศเป็นสมเด็จพระบรมโอรสาธิราชฯ สยามมกุฎราชกุมารเสด็จพระราชดำเนินแทนพระองค์ทรงเปิดอาคารนี้เมื่อวันที่ 25 พฤศจิกายน พ.ศ. 2543
อาคารเรียน > อาคารวชิราวุธ 100 ปี

อาคารวชิราวุธ 100 ปี สร้างขึ้นเนื่องในโอกาสที่วชิราวุธวิทยาลัยมีอายุครบ 100 ปี ใน พ.ศ. 2553 เป็นอาคารสูง 5 ชั้น ลักษณะอาคารเป็นงานสถาปัตยกรรมไทย มี 19 ห้องเรียน มีพื้นที่ใช้งาน 3,000 ตารางเมตร มีความพร้อมที่จะใช้สื่อการสอนที่ทันสมัย โดยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้พระบาทสมเด็จพระวชิรเกล้าเจ้าอยู่หัว ขณะดำรงพระราชอิสริยยศเป็นสมเด็จพระบรมโอรสาธิราชฯ สยามมกุฎราชกุมาร เสด็จพระราชดำเนินแทนพระองค์ทรงเปิดอาคารนี้เมื่อวันที่ 24 เมษายน พ.ศ. 2555
อาคารเรียน > หอประวัติ

หอประวัติ เดิมเป็นตึกพยาบาล เป็นอาคารสำหรับพยาบาลนักเรียนเจ็บป่วย พระบาทสมเด็จพระปกเกล้าเจ้าอยู่หัวทรงพระกรุณาโปรดเกล้าฯพระราชทานพระราชทรัพย์ส่วนพระองค์จัดสร้างขึ้นเมื่อ พ.ศ. 2475 เป็นการทำผาติกรรมทดแทน ‘พระตำหนักสมเด็จ’ ซึ่งโรงเรียนจัดเป็นตึกพยาบาล แต่ได้โปรดเกล้าฯ ให้รือย้ายไปปลูกสร้างเป็นกุฏิสงฆ์วัดราชาธิวาส ต่อมาในสมัยที่ ศาสตราจารย์ ดร.ชัยอนันต์ สมุทวณิช เป็นผู้บังคับการ ได้เปลี่ยนตึกพยาบาลนี้เป็นหอประวัติ และให้ย้ายตึกพยาบาลไปไว้ในสถานที่ที่เหมาะสม
อาคารเรียน > อาคารนวมภูมินทร์

อาคารนวมภูมินทร์ เป็นอาคารเอนกประสงค์คอนกรีตเสริมเหล็กทรงไทยประเพณี 3 ชั้น ออกแบบโดยนิธิ สถาปิตานนท์ ศิษย์เก่าซึ่งตั้งใจสร้างอาคารใหม่ให้กลมกลืนกับอาคารเก่าโดยรอบ ผสมผสานวัสดุแบบโบราณกับเทคโนโลยีสมัยใหม่
ปัจจุบันชั้นล่างจัดเป็นห้องประชุมขนาดเล็ก ห้องทำงานผู้บังคับการ ห้อง Community Room ห้องพักครู และห้องเอนกประสงค์ ชั้นที่ 2 จัดเป็นห้องประชุมใหญ่ ชั้นที่ 3 จัดเป็นห้องรับรองและห้องประชุม ชื่อนวมภูมินทร์นี้ได้รับพระราชทานจากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และพระบาทสมเด็จพระเจ้าอยู่หัวรัชกาลปัจจุบันได้เสด็จพระราชดำเนินมาทรงเปิดเมื่อวันที่ 3 มีนาคม พ.ศ. 2561
อาคารเรียน > หอนาฬิกา

คณะข้าราชบริพารในพระบาทสมเด็จพระมงกุฎเกล้าเจ้าอยู่หัวในนาม ‘คณะละครไทยเขษม’ ได้ร่วมกันจัดแสดงละครพระราชนิพนธ์เนื่องในวันคล้ายวันพระบรมราชสมภพ 1 มกราคม พ.ศ. 2471 – 2472 เพื่อจัดหารายได้ก่อสร้างหอนาฬิกาอุทิศเป็นพระราชกุศล เมื่อ พ.ศ. 2473 โดยหอนาฬิกานี้นำนาฬิกาเรือนใหญ่ที่เคยติดบนหอประชุมของโรงเรียนราชวิทยาลัย ซึ่งพระยาปรีชานุสาสน์ (เสริญ ปันยารชุน) ผู้บังคับการในขณะนั้นได้ให้พระสาโรชรัตนนิมมานก์ และศาสตราจารย์หลวงวิศาลศิลปกรรม (เชื้อ ปัทมจินดา) ร่วมกันออกแบบหอนาฬิกาพร้อมระฆังรูปสี่เหลี่ยมมีลวดลายเป็นพิเศษแบบสุโขทัย
กิจกรรมนักเรียน > กีฬา

วชิราวุธวิทยาลัยส่งเสริมให้นักเรียนได้เล่นกีฬา รวมทั้ง มีการจัดการแข่งขันกีฬาภายในทุกปี โดยมีการแบ่งประเภทกีฬาออกเป็นภาคการศึกษา ดังนี้
ภาควิสาขะ : รักบี้ฟุตบอล สควอช ไฟฟ์
ภาคปวารณา : บาสเกตบอล ฟุตบอล ว่ายน้ำ
ภาคมาฆะ : เทนนิส กรีฑา แบดมินตัน ระเบียบแถว
( ระเบียบแถว ) เป็น กีฬาที่ไม่ใช้แรงในการเล่นแต่เป็นการใช้ความอดทนการฝึกฝนที่ได้มาอย่างเป็นระเบียบ
โดยกีฬาแต่ละประเภทที่แข่งขัน คณะที่ชนะเลิศจะได้รับถ้วยรางวัลซึ่งแต่ละถ้วยรางวัลจะเป็นถ้วยรางวัลที่ได้รับพระราชทาน อาทิ ถ้วยชนะเลิศรักบี้ฟุตบอลรุ่นใหญ่ เป็นถ้วยพระราชทานของ 
กีฬาหลักของโรงเรียน คือ รักบี้ โดยพระบาทสมเด็จพระมงกุฎเกล้าเจ้าอยู่หัวทรงพระราชดำริว่ารักบี้นั้นจะเป็นกีฬาที่สอนให้นักเรียนรู้จักแพ้ ชนะ และอภัย และจะฝึกให้นักเรียนเป็นสุภาพบุรุษอย่างสมบูรณ์แบบ รักบี้ประเพณีกับมาเลย์ คอลเลจ (Malay College Kuala Kangsar) จากประเทศมาเลเซียจะถูกจัดขึ้นเป็นประจำทุก ๆ ปี ตั้งแต่ปี พ.ศ. 2503 และรักบี้ประเพณีกับ Saad foundation school ประเทศมาเลเซีย
ด้วยวชิราวุธวิทยาลัยเป็นโรงเรียนประจำชายล้วน จึงทำให้ที่นี่มีกีฬาให้เล่นเยอะมาก ได้แก่ รักบี้ฟุตบอลซึ่งเป็นกีฬาหลักของโรงเรียน มินิรักบี้ ฟุตบอล บาสเกตบอล ปิงปอง แบดมินตัน เทนนิส สควอช ไฟฟ์ ว่ายน้ำ กรีฑา โดยจะมีการแข่งขันกีฬาภายในระหว่างคณะเป็นประจำทุกปี คณะใดชนะเลิศจะได้ครองถ้วยรางวัลเงินแท้ หากเป็นรุ่นใหญ่มูลค่าถ้วยเกือบแสนเลยทีเดียว
นอกจากจะมีการแข่งขันกีฬาต่าง ๆ ที่นี่ยังมีการแข่งขันระเบียบวินัย การแข่งขันทดสอบสมรรถภาพร่างกาย กิจกรรมดนตรี และกิจกรรมพัฒนาผู้เรียนที่เรียกว่าชมรมวันเสาร์ ซึ่งให้เวลาเรียนรู้ตลอดวัน เพื่อเพิ่มทักษะและประสบการณ์ต่าง ๆ นอกห้องเรียน
กิจกรรมนักเรียน > หอพัก หรือคณะ

วชิราวุธวิทยาลัยมีหอพัก หรือที่เรียกว่า "คณะ" เพื่อให้นักเรียนใช้เป็นที่พักอาศัยในช่วงระหว่างที่อยู่โรงเรียนสามอาทิตย์ คณะหนึ่งนั้นจะมีนักเรียนประมาณ 85 คน แต่ละคณะนั้นจะแบ่งกระจายนักเรียนของแต่ละชั้นเรียนให้เท่า ๆ กัน แบ่งเป็นสองฝั่ง คือ คณะเด็กใน และ คณะเด็กเล็ก โดยที่คณะเด็กในจะใช้เป็นที่พักพิงของนักเรียนตั้งแต่ชั้น ม.1 ถึง ม.6 ทั้งนี้ มีด้วยกันอยู่ 6 คณะ คือ คณะผู้บังคับการ คณะดุสิต คณะจิตรดา คณะพญาไท คณะจงรักภักดี คณะศักดิ์ศรีมงคล ส่วนคณะเด็กเล็กนั้นจะใช้เป็นที่พักของเด็กนักเรียนชั้น ป.4 ถึง ป.6 เมื่อนักเรียนแต่ละคนเข้าเรียนชั้น ม.1 แล้วจะทำการย้ายเข้าไปอยู่เด็กในกับรุ่นพี่ คณะของคณะเด็กเล็ก ได้แก่ คณะสนามจันทร์ คณะนันทอุทยาน และคณะสราญรมย์ การปกครองของคณะเด็กใน และเด็กเล็กนั้นจะต่างกันเพียงเล็กน้อย โดยคณะเด็กเล็กนั้นจะมีหัวหน้าครูคณะ และครูคณะมาช่วยดูแล และควบคุมเด็ก ๆ ส่วนคณะเด็กในนั้นจะมีเพียงผู้กำกับคณะคอยดูแล และหน้าที่ควบคุมเด็กในคณะนั้นจะตกอยู่กับรุ่นพี่หัวหน้าคณะโดยมีผู้กำกับคณะเป็นที่ปรึกษา การปกครองในคณะเด็กในนั้นจะเป็นระบบรุ่นพี่ รุ่นน้อง โดยจะเน้นอยู่ว่า "การจะเป็นผู้นำที่ดีได้ ต้องเคยเป็นผู้ตามที่ดีมาก่อน" ดังนั้น ก่อนที่นักเรียนแต่ละคนจะมาเป็นหัวหน้าคณะปกครองรุ่นน้อง ก็จะเคยเป็นผู้ตามถูกปกครองโดยรุ่นพี่มาก่อน และเรียนรู้การปกครองนั้นมาปกครองรุ่นน้องถัด ๆ ไป
ตึกครูและนักเรียน มีที่มาจากคำว่า House ซึ่งแปลว่า บ้าน เพราะอาคารที่จัดเป็นตึกครูและนักเรียนนั้น ในพับลิกสกูลของอังกฤษคือบ้านพักของนักเรียนที่อยู่ประจำในโรงเรียน เนื่องจากพระบาทสมเด็จพระมงกุฎเกล้าเจ้าอยู่หัวทรงมีพระราชประสงค์ให้โรงเรียนนี้เป็นเสมือนพระอารามหลวงประจำรัชกาล จึงโปรดเกล้าฯ ให้เรียกบ้านของนักเรียนในโรงเรียนนี้ว่า ‘คณะ’ เช่นเดียวกับการเรียกหมู่กุฎิสงฆ์ในพระอารามซึ่งรวมหมู่กัน โดยมีครูกำกับกับคณะ หรือ House Master หรือที่เรียกกันว่าผู้กำกับคณะ เป็นเสมือนพระภิกษุอาวุโสที่ทำหน้าเจ้าคณะปกครองดูแลสงฆ์
เมื่อทรงพระกรุณาโปรดเกล้าฯ ให้สร้างหอสวดโรงเรียนมหาดเล็กหลวงใน พ.ศ. 2458 ก็โปรดเกล้าฯ ให้สร้างตึกครูและนักเรียนที่ 4 มุมโรงเรียนไปพร้อมกัน โดยเอ็ดเวิร์ด ฮิลลี่เป็นผู้ออกแบบอาคารทั้งสี่คณะแรก
นอกจากมีผู้กำกับคณะ ยังมีหัวหน้าคณะ คือกลุ่มนักเรียนชั้นมัธยมศึกษาตอนปลายที่ได้รับเลือกให้เป็นหัวหน้าดูแลความเรียบร้อยในคณะตนเอง
กิจกรรมนักเรียน > คณะผู้บังคับการ (School House)

คณะผู้บังคับการ มีที่มาจากชื่อภาษาอังกฤษของคณะคือ School House เพื่อรักษาประเพณีของ Public schools ที่คณะนี้มีผู้บังคับการเป็นผู้กำกับคณะ เป็นสถาปัตยกรรมแบบทวารวดี สร้างเสร็จใน พ.ศ. 2459 สิ้นงบประมาณ 120,000 บาท
กิจกรรมนักเรียน > คณะเด็กเล็ก (Elementary Students Section)

คณะเด็กเล็กเป็นโรงเรียนสำหรับนักเรียนชั้นประถมที่แยกออกไปจากโรงเรียนเด็กโต ไปเปิดสอนอีกโรงเรียนหนึ่งในที่ดินที่พระบาทสมเด็จพระรามาธิบดีศรีสินทรมหาวชิราวุธฯ พระมงกุฎเกล้าเจ้าอยู่หัวพระราชทานให้เป็นบ้านพักครูชาวต่างประเทศ โดยมีที่เรียนที่เล่นและที่พักอาศัยเป็นเอกเทศจากโรงเรียนใหญ่และได้ขยายการรับนักเรียนเพิ่มเติมจาก 1 คณะ เป็น 2 คณะ และปัจจุบันเป็น 3 คณะ คือ คณะสนามจันทร์ คณะนันทอุทยาน และ คณะสราญรมย์ สำหรับสีประจำคณะนั้นมีดังนี้ คณะสนามจันทร์-สีเหลือง คณะนันทอุทยาน-สีม่วง และ คณะสราญรมย์-สีเทา
กิจกรรมนักเรียน > คณะดุสิต (Dusit House)

คณะดุสิต มาจากนามของพระราชวังดุสิต เป็นสถาปัตยกรรมแบบอยุธยา สร้างเสร็จใน พ.ศ. 2459 สิ้นงบประมาณ 130,000 บาท แต่ต่อมาเสียหายจากการทิ้งระเบิดของเครื่องบินฝ่ายสัมพันธมิตรในระหว่างสงครามโลกครั้งที่ 2 ทำให้ส่วนหนึ่งของอาคารคณะดุสิตได้ถูกทำลายลง และมีการบูรณะขึ้นใหม่ใน พ.ศ. 2496 โดยต่อมาได้มีการบูรณะคณะดุสิตขึ้นใหม่อีกครั้งใน พ.ศ. 2553 จนสภาพเป็นเช่นในปัจจุบัน
กิจกรรมนักเรียน > คณะจิตรลดา (Chitrlada House)

คณะจิตรลดา มาจากนามของพระตำหนักจิตรลดารโหฐานในพระราชวังดุสิต เป็นสถาปัตยกรรมแบบรัตนโกสินทร์ สร้างเสร็จใน พ.ศ. 2459 สิ้นงบประมาณ 145,000 บาท ว่ากันว่า ก่อสร้างคณะจิตรลดาให้วิจิตรงดงามที่สุดเพราะว่าคณะนี้เป็นทางเสด็จผ่านเข้าโรงเรียนในงานประจำของโรงเรียน
กิจกรรมนักเรียน > คณะพญาไท (Phyathai House)

คณะพญาไท มาจากนามของพระราชวังพญาไท เป็นสถาปัตยกรรมแบบสุโขทัย สร้างเสร็จใน พ.ศ. 2459 สิ้นงบประมาณ 125,000 บาท
สีประจำคณะคือสีชมพู นักเรียนคณะนี้ขึ้นชื่อเรื่องกีฬาว่ายน้ำ
กิจกรรมนักเรียน > คณะจงรักภักดี และคณะศักดิ์ศรีมงคล

ต่อมาเมื่อวชิราวุธวิทยาลัยขยายตัวอย่างรวดเร็ว ทำให้จำนวนนักเรียนเพิ่มมากขึ้น ส่งผลให้เกิดความแออัดในการพักอาศัย จึงได้มีการสร้างตึกนักเรียนขึ้นใหม่อีก 4 คณะ ได้แก่คณะจงรัก คณะภักดี คณะศักดิ์ศรี และคณะมงคล โดยในวันที่ 17 พฤษภาคม พ.ศ. 2542 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้พระบาทสมเด็จพระวชิรเกล้าเจ้าอยู่หัว เมื่อครั้งทรงดำรงพระราชอิสริยยศเป็นสมเด็จพระบรมโอรสาธิราชฯ สยามมกุฎราชกุมารเสด็จพระราชดำเนินแทนพระองค์มาเปิดอาคารคณะใหม่ทั้ง 4 คณะ ซึ่งต่อมาได้มีการยุบรวมคณะทั้งสี่นี้ โดยให้เหลือเพียง 2 คณะ เป็น คณะจงรักภักดี และคณะศักดิ์ศรีมงคล คณะจงรักภักดี สีประจำคณะ คือ สีเขียวอ่อน และคณะศักดิ์ศรีมงคล สีประจำคณะคือสีแดง
ประเพณีโรงเรียน > เพลงโรงเรียน

หนึ่งในประเพณีของวชิราวุธวิทยาลัย คือ การร้องเพลงในงานสำคัญต่าง ๆ รวมถึงเพลงเชียร์กีฬา โดยเพลงที่มักจะได้ยินบ่อย ๆ มีดังนี้
เพลงมหาวชิราวุธราชสดุดี ประพันธ์โดยท่านผู้หญิงดุษฎี มาลากุล ณ อยุธยา และทำนองโดย โฉลก เนตรสูตร เป็นเพลงประจำโรงเรียนมักถูกขับร้องในงานพิธีสำคัญ เพื่อเทิดทูนพระมหากรุณาธิคุณของพระบาทสมเด็จพระมงกุฎเกล้าเจ้าอยู่หัว พระผู้สถาปนาโรงเรียน
เพลง Graduates Song Goodbye เป็นเพลงภาษาอังกฤษทำนองและเนื้อร้องโดย F.Rico ถูกขับร้องในงานพระราชทานประกาศนียบัตรนักเรียนเก่า โดยนักเรียนปัจจุบันที่กำลังจะจบการศึกษา เนื้อหาของเพลงนั้นเพื่อนึกถึงอนาคตเมื่อออกไปจากโรงเรียน และรำลึกถึงชีวิตในโรงเรียน
เพลงอีกสี่สิบปี ประพันธ์โดยท่านผู้หญิงดุษฎี มาลากุล ณ อยุธยา ทำนองนั้นคัดมาจาก Forty Years On ของโรงเรียนแฮร์โรว ในอังกฤษ มักถูกร้องในงานราชพิธีสำคัญ เนื้อหาในเพลงเพื่อรำลึกถึงชีวิตในโรงเรียน
เพลงเราเด็กในหลวง พระราชนิพนธ์โดยพระบาทสมเด็จพระมงกุฎเกล้าเจ้าอยู่หัว ทำนอง สิงโตเล่นหาง เป็นเพลงกลอนบรรเลงโดยวงดนตรีไทย เป็นเพลงปฏิญาณนึกถึงความสำคัญของนักเรียนมหาดเล็ก ดังมีตัวอย่างท่อนจบว่า "รักษาชาติศาสนากว่าจะตาย เป็นผู้ชายชาติไทยไม่ลืมเอย"
เพลงเชียร์กีฬา มักถูกขับร้องในการแข่งขันรักบี้ระหว่างโรงเรียน นอกจากนั้นสำหรับการแข่งขันภายใน แต่ละคณะก็จะมีเพลงเชีย์กีฬาของตัวเองอีกด้วย
เพลงจรรยานักกีฬา เป็นเพลงกลอนมักถูกขับร้องก่อนการแข่งขันกีฬาระหว่างคณะ เพื่อนึกถึงจรรยาของนักกีฬา รู้แพ้ รู้ชนะ รู้อภัย
ผู้บังคับการ

ผู้บังคับการ เป็นผู้ที่มีความรับผิดชอบสูงสุดในการดูแลจัดการวชิราวุธวิทยาลัย เป็นทั้งหัวหน้าฝ่ายบริหาร และครูใหญ่ รวมทั้งผู้รับใบอนุญาตผู้จัดการโรงเรียน ทั้งนี้ เมื่อตำแหน่งผู้บังคับการว่างลง คณะกรรมการอำนวยการวชิราวุธวิทยาลัย จะดำเนินการสรรหาผู้ที่สมควรดำรงตำแหน่งผู้บังคับการวชิราวุธวิทยาลัย และนำความขึ้นกราบบังคมทูลพระบาทสมเด็จพระเจ้าอยู่หัวเพื่อขอพระบรมราชานุมัติ จึงจะสามารถดำรงตำแหน่งผู้บังคับการวชิราวุธวิทยาลัยโดยสมบูรณ์
| 0 | 1 | 2 | 3 |
| --- | --- | --- | --- |
อาจารย์ใหญ่/ผู้บังคับการ
| ลำดับ | ชื่อ | ตำแหน่ง | ระยะเวลา |
| 1 | พระยาโอวาทวรกิจ (เหม ผลพันธิน) | อาจารย์ใหญ่โรงเรียนมหาดเล็กหลวง | 17 พฤษภาคม พ.ศ. 2454 - 8 กันยายน พ.ศ. 2455 |
| 2 | พระยาบริหารราชมานพ (ศร ศรเกตุ) | อาจารย์ใหญ่โรงเรียนมหาดเล็กหลวง ผู้บังคับการโรงเรียนมหาดเล็กหลวง | 8 กันยายน พ.ศ. 2455 - 11 เมษายน พ.ศ. 2458 11 เมษายน พ.ศ. 2458 - 26 มีนาคม พ.ศ. 2460 |
| 3 | พระยาบรมบาทบำรุง (พิณ ศรีวรรธนะ) | ผู้บังคับการโรงเรียนมหาดเล็กหลวง ผู้บังคับการวชิราวุธวิทยาลัย | 26 มีนาคม พ.ศ. 2460 - 15 พฤศจิกายน พ.ศ. 2469 4 พฤษภาคม พ.ศ. 2476 - 1 สิงหาคม พ.ศ. 2478 |
| 4 | พระยาปรีชานุสาสน์ (เสริญ ปันยารชุน) | ผู้บังคับการวชิราวุธวิทยาลัย | 15 พฤศจิกายน พ.ศ. 2469 - 16 เมษายน พ.ศ. 2476 |
| 5 | อำมาตย์เอก พระพณิชยสารวิเทศ (ผาด มนตธาตุผลิน) | ผู้บังคับการวชิราวุธวิทยาลัย | 1 สิงหาคม พ.ศ. 2478 - 1 มกราคม พ.ศ. 2486 |
| 6 | มหาอำมาตย์ตรี พระยาภะรตราชา (หม่อมหลวงทศทิศ อิศรเสนา) | ผู้บังคับการวชิราวุธวิทยาลัย | 1 มกราคม พ.ศ. 2486 - 28 ธันวาคม พ.ศ. 2518 |
| 7 | ศาสตราจารย์ ดร.กัลย์ อิศรเสนา ณ อยุธยา | ผู้บังคับการวชิราวุธวิทยาลัย | 11 กุมภาพันธ์ พ.ศ. 2519 - 30 มิถุนายน พ.ศ. 2539 |
| 8 | ศาสตราจารย์ ดร.ชัยอนันต์ สมุทวณิช | ผู้บังคับการวชิราวุธวิทยาลัย | 30 มิถุนายน พ.ศ. 2539 - 28 มิถุนายน พ.ศ. 2550 |
| 9 | ดร.สาโรจน์ ลีสวรรค์ | ผู้บังคับการวชิราวุธวิทยาลัย | 28 มิถุนายน พ.ศ. 2550 - 8 มิถุนายน พ.ศ. 2559 |
| 10 | ผู้ช่วยศาสตราจารย์สุรวุธ กิจกุศล | ผู้บังคับการวชิราวุธวิทยาลัย | 9 มิถุนายน พ.ศ. 2559 - 28 กุมภาพันธ์ พ.ศ. 2564 |
| 11 | เกียรติคุณ ชาติประเสริฐ | ผู้บังคับการวชิราวุธวิทยาลัย | 1 มีนาคม พ.ศ. 2564 - ปัจจุบัน |
ดูเพิ่ม

งานรักบี้ฟุตบอลประเพณีราชวิทย์-วชิราวุธ